טור מנוקד אבן העזר לב
בשטר כיצד? - כותב לה על הנייר או על החרס אף על פי שאין בו שוה פרוטה "הרי את מקודשת לי", או באחד מהלשונות, ונתנו לה בפני שני עדים.

וצריך לכותבו מדעתה ולשמה.
ואם שלא לשמה כותבו - אינן קידושין.

כתבו שלא מדעתה - רבא ורבינא אמרי מקודשת רב פפא ורב שרביא אמרי אינה מקודשת.
ופסק רב אלפס כרב פפא ורב שרביא.
וכן כתב רבינו חננאל, וכתב עוד: ויש אומרים שהלכה כרבא ורבינא וצריך עיון.
וכן פסק בעל הלכות גדולות כרבא ורבינא.
וכתב אדוני אבי הרא"ש ז"ל: וכיון דאיפליגו בה רבוותא עבדינן לחומרא.
וכן כתב הרמ"ה דמקודשת מספק.

וכתב עוד: אף על פי שהשטר פסול לקדש בו, שמין הנייר, אם יש בו שוה פרוטה - מקודשת. ואם אין בו שוה פרוטה - הוי ספק קידושין.